OpenLLM-France/wikimedia huggingface dataset:
# Doue eternel, leun a c’hloar (1934)

Oberennoù damheñvel pe handelvoù all zo ivez, gwelout Doue eternel, leun a c’hloar.
| ◄ Me gred ec’h an da zegemer | Doue eternel, leun a c’hloar | Deut holl ha deut gant feiz ► |
* Doue eternel, leun a c’hloar,
* Krouer an Nenv hag an douar,
* M’hoc’h ador breman em c’halon
* Gant feiz ha gant doujans wirion.
* Penaos ’c’hallin-me, pec’her kaez,
* Trugarekaat ho madelez ?
* Ne welan netra em ene
* Nemet pec’hed ha paourente(z).
* A greiz ma c’halon, ma Doue,
* M’ho kar hag ho karo bemde(z).
* Abalamour m’eo d’eoc’h dleet
* Dreist pep tra holl beza karet.
* Me ’ginnig d’eoc’h, o ma Doue,
* Ho Mab, ma Mestr ha ma Roue ;
* Me ’ginnig eus ma faourente(z),
* Ma c’halon, ma c’horf, ma ene.
* O ma Jezuz, sellit ouzin
* Roit d’in ar pez a fell d’in ;
* Ar c’hras d’ho servija bepred,
* Hag ar c’hras da chom hep pec’hed.
* Ma Jezuz, binniget ive(z)
* An Iliz gant he hugale,
* Ma bro, kristen, ma mignoned,
* Ha d’o heul ma enebourien.
# Doue eternel, leun a c’hloar

Oberennoù damheñvel pe handelvoù all zo ivez, gwelout Doue eternel, leun a c’hloar (1934).
| ◄ Me gred ferm hep doutans | Doue eternel, leun a c’hloar | Deut ol, ha deut gant fe ► |
* Doue eternel, leun a c’hloar,
* Krouer an env hag an douar,
* M’oc’h ador breman em c’halon
* Gant respet ha devosion.
* Penos hellin-me, ma Doue,
* Trugarekat ho majeste ?
* Na welan netra em ine
* Nemet pec’het ha paourente.
* A greiz ma c’halon, ma Doue,
* M’ho kar hag ho karo bemde,
* Abalamour ma veritet,
* Dreist peb tra ol bezan karet.
* Me ofr em flas, Tad eternel,
* Jezus ma mest, ho Mab Zantel ;
* Me ofr c’hoaz, euz ma faourente,
* Ma c’halon, ma c’horf, ma ine.
* O ma Jezus, zelet ouzin
* Ha reit d’in ar pez a fel d’in ;
* Ar c’hras d’ho serviji bepret
* Hag ar c’hras n’oc’h offansin ket.
* Ma Jezus, beniget ive
* An Ilis gant he bugale,
* Ma bro, ma zud, ma mignonet,
* Hag ar re n-euz ma offanset.
# Morised vad

Oberennoù damheñvel pe handelvoù all zo ivez, gwelout Gwerz Morised.
L’intéressant article de M. Cadic et le texte qui le suit, Revue Morbihannaise, IV, 91-104, permettent de voir plus clair dans certaines questions que je n’ai pu que poser, au § 2 de la troisième Etude de bibliographie vannetaise parue dans ce même recueil (t. 1, p. 361 et suiv.).
Le nouveau document vannetais est complètement d’accord avec la version trécoroise de M. Luzel sur le nom du meurtrier, Gweganig, et celui du village natal des deux jeunes gens, Lokmaria. La concordance est moins parfaite, mais réelle, pour deux autres noms propres : celui de la victime, Tefetaou = Jaffredeu, et « Saint Corpon le béni » = « Quelven, le [sanctuaire] béni. »
Enfin, le couplet de Plougonver qui nomme la paroisse de Merlan (Melrand) est bien une variante du début de la chanson vannetaise.
Voici une version trécoroise que j’ai reueillie, le 15 septembre 1894, de la bouche d’une femme de 76 ans, Claudine Offret, veuve Quéréel, de Saint-Gilles-les-Bois, canton de Pontrieux.
* Tri dé goude oa bet koesât
* Oa lac’het Moriset vad.
* Dë gas i zaout eméz hé et.
* E kroec’h al lan p’e ariet
* Eul laer muñter e deus rañkoñtret.
* — Daous zo d’it pe koñsañtein gane,
* Petraman kol da vue.
* — Weloc’h e ganein, ’mei, ve ma bue kolet
* Wit n’e koñsañtein d’ar pec’het.
* — Lar d’añnus pa gari,
* Ari oud er plas ma varvi.
* — Manifikat Dominus,
* Gwerc’hez Vari, mam dë Jezus,
* Gwerc’hez Vari, ’mei, deuz an é,
* Prizervet d’ein ma virjinite :
* Gwerc’hez Vari, mam dë Doue,
* Ho beet true douz më ine,
* Ag euz ini më muñtrer ’n em goude ! —
* An oc’h kristen a c’houle
* Ouz i vugale ag aneuze :
* — Më bugalegyo d’ein o leret
* Pera ho kra ken koñtristet.
* — Më zad, hast e c’hweus da glevet,
* Abred awalc’h e klewféet.
* Abred awalc’h klewféet :
* Lac’hed e hon c’hoar Moriset.
* Lac’hed e hon c’hoar Moriset vad
* Ha lezet da veui mesk i goad !
* — Otraou Doue, ’meañ, më c’hrouadur,
* Piv e bet an den dinatur,
* Piv e bet an den dinatur ’n ez añdret—te
* Dë lemen ganid da vue,
* A d’ez lakad er gis-se aze ?
* — Tevet, ’mei, më zad, na oélet ket,
* Me zo gañt Doue pardonet,
* Ag eñ ’n em goude a vou blamet. —
* Baz el lañn e lec’h ma oa lac’het
* Eur groaz kaer zou zavet ;
* Kalz a dud a de d’i bizitañ,
* Bugale, tud koz a re glañ.
* Eur plac’h yawañk deuz a Vourdel
* Triwac’h la zou kamet n’i da gret,
* ’Toñt dë vizitañ ë groaz kaer-ze,
* ’Ben tri dé goude kerze.
# Morisetta Tefetaou

Oberennoù damheñvel pe handelvoù all zo ivez, gwelout Gwerz Morised.
| ◄ Ar Verjerennig | Morisetta Tefetaou | Olier Hamon ► |
Speret-Santel, roït ar c’hraz d’in, Ha c’hui iwe, Gwerc’hes Vari, Da disklezri ur waleur arruet, Horror am eus ous hen lâret :
. . . . . . . . . . . . . . . . . . . . . . . . . . . . . . . . . . . . . . . .  ’Zo grêt da Voriset Tefetaou ; Ouz a Lokmaria oant ho daou.
 Ann den-ma ’n defoa ’wit micher Marc’hadour-neud, kontreporter ; ’Wit bea he vicher c’hanjet, He obero-fall ’n chanje ket ;
 He obero-fall, he fallente, Displije meurbed d’ar plac’h-se. — Balamour ma ’z on kemener, E t-eûs dispriset ma micher.
 — Oh ! salv-ho-kraz, ’me-z-hi, n’ ran ket, Me n’ disprisan micher a-bed, Peb den onest ’zo oblijet Da dougenn d’he vicher respet.
Un de, o vesa denved he zad, Na defoa sonj nemet en mad, ’C’h arruas ar maleürus-man, He grok-pouezer a oa gant-han :
 — Brema-sonn te a gousanto, Peautramant me da lac’ho ! Moriset a lâras d’ehan, P’hen klewas o komz er giz-man ;
 — Gwell’ eo ganen bea lac’het, ’Wit m’eo kousanti d’ar pec’het : Bars etre diouvrec’h ma Doue ’Lakaan ma virjinite !
Un tol-krok d’ezhi ’n eûs roët, Hag en he gwad ’n eûs hi beuet ; D’he estomak ha d’he bisaj, En ur poullad-gwad hi beuas !
Ann Tefetaou a lavare Er gêr d’he vugale, p’arrue : — Petra ganec’h ’zo c’hoarveet ? Terrupl ho kavan kontristet.
— Allas ! abred a-walc’h klewfet, Kerkoulz ha ni hoc’h glac’haret ! — Ma bugaligo, d’in lâret, Ma merc’h Moriset pelec’h eo êt ?
— Eman duhont war ann hent-braz, En ur poullad-gwad he bisaj, Lac’het gant ar fripon Gweganig, Ann den libertinn ha lubrik !
Ann Tefetaou, p’hen eûs klewet, War ann hent-braz ’eo em rentet : — Petra defoa grêt ma merc’h dide, Met diwall’ euz da fallente !
Kriz ’r galon nep na oelje, War ann hent-braz nep a vijé, ’Welet ’r gwad ’koueza ouz ar c’har, ’Kas ar c’horf fidel d’ann douar !
War ar plas-se ma ê marwet, Ur groaz newez a so savet. Ter fourdelis a zo iwe, Da diskouez he virjinite.
Pa ’c’h efet da sant Korpon binniget, War vord ann hent braz ho gwelfet.
Kanet gant Marc’harit Fulup
# Moriseta Tefetaou

Oberennoù damheñvel pe handelvoù all zo ivez, gwelout Gwerz Morised.
| ◄ Ar Verjerenig | Moriseta Tefetaou | Olier Hamon ► |
* Spered Santel, roet ar c’hraz d’in,
* Ha c’houi iwe, Gwerc’hez Vari,
* Da diskleri eur gwaleur arruet ;
* Horror am eus ouz hen laret !
TRADUCTION. — Saint Esprit, donnez-moi la grâce, — Et vous aussi, Vierge Marie, — De [pouvoir] publier un malheur qui est arrivé ; — Je n’en parle qu’avec horreur !
Chanté par Marguerite Philippe, Pluzunet. Phono F. Vallée (Fac. des L., Rennes).
# Mouez Meneou Kerne

PAJEN
PAJEN
# Mouez Reier Plougastell/Kinnig

| ◄ D’al lenner | Kinnig | Reier Plougastell ► |
* Me fell d’in kana gand dudi
* Meuleudi deoc’h, Gwerc’hez Vari ;
* Euz eur penn dar penn all d’ar bed
* Me garfe ho kwelet karet.
* Me ginnig deoc’h, ô Mamm dener,
* Va mouez ha va zelennig ker,
* Grit ma kanin atao yez Breiz,
* Evit va bro, evit va feiz.
* War ar barzik dister Klaoda
* Lezit ho pennoz da goueza,
* M’em beuz ho karet, m’ho karo
* Beteg an heur euz va maro.
* O Rouanez vad Breiz-Izel,
* Roit dho Pretouned ho skoazel,
* Ma kendalc’hint oll kalounek
* Da stourm evit ho Brezounek.
Va levr a ginnigan ive d’am mignoun Abherve da behini ez oun kalz dleour ; dan oll Varzed, a garan evel va breudeur ; dam c’herent ha da oll dud ar measiou, etouez pere e lakan dreist peb tra tud vad parrez Plougastell-Daoulaz, a blijo gantho he lenn, ha da bere e raio eur vad bennag, fizians em euz.
KLAODA.
# Mouez Reier Plougastell/D’al lenner

| ◄ Lizer an Aotrou ’n Eskob Dubourg | D’al lenner | Kinnig ► |
Edon e sonj pell zo da zestum en eul levr an oll varzonegou strinket euz va fluen abaoue m’oun en em lakeat da skriva e Brezounek.
Eul loden vraz anezho a zo bet kurunet gand Kevredigez Bro-Vreiz ; lod-all a zo bet moullet war Groaz ar Vretoned ; en divez, eul lodennig a zo bet chommet em faperou.
Va c’harantez birvidik evit va bro Breiz-lzel hag he yez, eo he deuz va foulzet da zevel ar Barzonegou-ma ; ar c’hed dlio gwelet oc’h ober eur vad bennag d’am C’henvroiz, o sikour sevel Spered ar Vro, setu ar pez am doug hirio da lezel o moulla evit ma ’zaint e mesk an dud.
Dastum a ran va Barzonegou, da genta, evit va flijadur va-unan ; va mignouned ive goulskoude, me gred, a en em blijo oc’h ho lenn.
Nag a dud a zo e peb renk, e peb stad, ha na zonjont tamm ebet ho deuz ar Vretoned eur spered kaer dispar da zevel ; eur spered ha n’hen deuz netra da c’hoantaat d’ar sperejou-all ! Me fell d’in koms euz spered hon bro Breiz-Izel, da laret eo ar stagedigez oc’h yez, feiz, kanaouennou, kiziou ha gwiskamant ar Vretoned koz, hon tadou. Ia, hen lavaret a ran gand kalz a c’hlac’har, eur niver braz a Vretoned a ankounac’ha kement-se. O! mar gelfen dre Mouez Reier Plougastell c’houeza karantez Breiz e kalonou an dud morgousket-se, pegement e ven dic’haouet euz ar boan am beuz kemeret.
Bennoz da Zoue ha d’ar Zent eüruz Patroned Breiz-Izel ! Eur Vreuriez nevez ganet, ha goulskoude skeduz ha brudet a zo en em skignet dre hor bro da c’hoeza an tan e peb leac’h, da strilla ienien sklasuz kement a dud paket ho divreac’h gantho, hag harpet da zellet a be du e teu an avel, hep ma rafent an disterra van euz a netra !… C’hoant he deuz ive ar Vreuriez-se da zigeri ho daoulagad da vuioc’h c’hoaz a re-all, tud dall pud, ha na fell mui d’ezho koms yez ho zadou koz ; a zo fae gantho koms e Brezounek, evel m’ho defe mez o tiskouez ec’h hanavezont yez ho bro. Kevredigez Bro-Vreiz he deuz a vrema douget kalz a frouez, ha fizianz hon deuz e tougo c’hoaz muioc’h en amzer da zont.
Skrivomp, lennomp, komzomp ha kanomp e Brezounek, yez meurbed benniget ar C’helted, digouez sakr deuet deomp a dreuz eun niver braz a gantvejou. Ma n’her greomp ket, kredomp ha kredomp start ne vefomp ket didamall, hag ar re a deuio var hor lerc’h ho devezo gwir da c’houlen diganeomp pe seurt implij hon devezo great euz yez ho bro....
Seulvui ma reer brezel d’hor yez, seulvui e tleomp stourm o tiskouez muioc’h-mui a garantez evithi, oc’h he c’homs, oc’h he difen dre hor skridou gallek ha brezounek, mar d’hor gwiziek awalac’h evit-se.
Ha brema, va levrik, kerz en hent, ha gra kalz a vad.
KLAODA.
# Mouez Reier Plougastell/Araok

| ◄ Poan rafez d’ac’h ealik | Araok | Sant Kaorintin, kenta Eskob Kemper ► |
D’am mignoun an A. Vallée, barz « Abherve », Rener Kroaz ar Vretoned.
* Ni, Bretoned, kanomp henor ha meuleudi,
* D’hon Fatronéd eüruz kanomp oll gand dudi ;
* Kanomp a vouez huel labourou, vertuziou,
* Oberourien hor bro, sent koz hor c’harteriou.
* E Breiz-Izel gwechall ar zent-ma oa pedet,
* D’ho beziou a bell braz gand feiz e tiredet ;
* Siouaz ! ar c’hantvejou, pell zo ho deuz ledet
* Gwel du an ankounac’h war giziou koz brudet.
* En amzer eüruz-se den na oa souezet
* Ma ’z ea a vandennou kalz a berc’hirined
* Da veziou Kaorintin, Briek ha Pol a Leon,
* Patern ha Tugdual, ha Malo, ha Sanson.
# Potred An Oriant

| ◄ Merc’hed Keriti | Potred An Oriant | Martoloded ann Oriant ► |
Diwar ma scaon, en toul ma dor,
Me ’wel ma dousic war ar mor ;
 Me wel ma dous, me wel ma c’hoant,
Me ’wel ma hol gontantamant !.....
 Martoloded ann Oriant
A zo meurbed pôtred friand ;
 Met n’ho deus ket calz a enor,
Laeres plac’hed euz toul ho dor.
 Laeret ho deus ma dousic coant,
Da gass ganthê ’n ho batimant !
 Ma dousic iaouanc a oele,
Na gafe den hi c’honzolje,
 Na gafe den hi c’honzolje ;
Nemert ar c’habitenn a rè.
 — « Tawet, merc’hic, na oélet ket !
Wit ho puhe na golfet ket ;
 Wit ho puhe na golfet ket,
Hoc’h enor c’hoaz na lâran ket.
 Euz ar memeuz tôl a goanfomp,
Er memeuz guele a gousqfomp.
 Ar plac’h iaouanc neuze laras
D’ar c’habitenn ’vel m’hen clewas :
 — « Gwell eo ganin cant gwech merwel,
Hac en creiz ar mor em deurel ;
 Hac em deurel en creiz ar mor,
Kentoc’h ewit coll ma enor!
 Kentoc’h ewit coll ma enor
A zo zûr ar gwella tenzor !
 Rac ann enor, pa ve collet,
Ewit hen clasq n’hen cafer ket,
Nann, n’hen cafer ket er marc’had,
Da brenan zac’had ha zac’had !
 Caër ’zo hen clasq, n’hen cafer ket
Da brena en neb lec’h er bed. »
 Ar c’habitenn a lavare
D’he vartoloded en de-se :
 — « Casset ar plac’hic-man d’ar gêr,
Rac me na on ket eur preizer ;
 Eur preizer biscoaz na on bet,
Ha na vin bikenn, me a gred ! »
# Prehecion S. Marc hac er Rogationeu

| ◄ Annonciation er Uériès | Prehecion S. Marc hac er Rogationeu | Rieu Asçansion  ► |
ER Prehecion e rér bermen partout ér Grechéneah Gouïl S. Marc, e zou bet instituét é Rom é græ er Pab S. Gregoër, eit distannein colèr en Eutru-Doué ha distroein a ziar er bobl er malheurieu e gouéhai bamdé ar-nehai é punition ag ou féhedeu. Eit hum vangein ag er sacrilegeu e gommettér, de Basq é spécial, Doué en doai degassét ar en doar serpandèt asquêllét ha vélimus, hac ur vocèn éstrange péhani e zistrugeas un tarh bras a dud. Quen dangérus oai nezè strihuein ha badaillad, a gaus d’en ampouison streàuét én air ag en amzér, ma varhuai calz a dud ér circonstanceu-ze. A va-ze é ma deit er gustum d’obér Sign er Groès ar en divès a pe vadaillér, ha de larèt : Doué re-hou secourou, a pe gleuér unan-benac é strihueiñ. Er Pab santel-ze e ordrénas ur yun solamnel, hac e gomposas Litanieu er Sænt, eit bout cannét ér Prehecion, é péhani é hassistai ean memb guet ol é Velean. En devotion-ze e dènnas misericord en Eutru-Doué ar er bobl, hac a oudé en Ilis en dès continuét er memb ceremoni peb-plæ.
Un occasion tostig haval doh honnéh en dès reit léh ehue d’instituein er Rogationeu é græ S. Mamert Éscob a Viénn. Er Bugul santel-ze eit distroein en afflictioneu hemb-par a béré é hoai menacét é bobl, e ordrénas ur yun solamnel én é Éscopti guet Pedènneu publiq durand en tri-dé quênt Rieu en Asçansion ; hac a nebedigueu er pratiq-ze e zou hum streàuét partout ér Grechéneah. En Ilis e ordrén hoah gobér vigil en dé ma rér Prehecion S. Marc ha d’er Rogationeu, penaus-benac m’hi dès lamét er yun e oai guharal, rac ma couéh en devotioneu-ze én amzér a Basq, péhani-zou un amzér a joe.
En intantion en dès bet en Ilis é recommandein er Prehecioneu-ze partout, e ra deoh d’antand é teliét assistein én-ai guet humilité, respèt ha devotion. Rac n’en dès quèt bihannoh a béhedeu bermen é-mésq er Grechénion, eit ne oai én amzér meint bet instituét ; ha rac-ce en hun nès quemènd a zobér bermen, èl e oai nezè, a bedein er Sænt de oulèn græce ha misericord aveid-omb. Dougein e rér en afflictioneu tamporel hac èr vocèn : mæs ne rér cas er bet ag er gorruption péhani e ravage er Grechéneah : hac a pe uélér er vocèn a vallardé é resuscitein arlerh er Pasq, é heèllér larèt é ma bet faus er bénigèn ag er Hoaris, ha sacrilege en darn-muyan ag er Hommunioneu a Basq. Pèh ur ræzon aveid-omb de greinein ha de hum humiliein ! Eit ma vou profittabl en devotioneu-ze aveid-omb, hum laquamb é stad vat, ha pedamb eid en dobérieu publiq, eid en exaltation hac er brospérité ag en Ilis Catholiq, eit conversion en Héritiquét hac er fal Grechénion, eit hun Tad santel er Pab hac er Vugulion spirituel, eid er peah itré er Brincèt Crèchénion, eid er madeu ag en doair, péré d’er hource-ze e vai éxposét de galz a oal accidandeu, &c.
# Stourm an Tregont

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Stourm ann tregont (1846)
* Stourm ann tregont (1867)
* Stourm ann tregont (1883)
Ur barzhoneg gant Pierre Désiré de Goësbriand :
# Stereden-Vor

| ◄ Kanaouen nevez d’ar Werc’hez Vari | Stereden-Vor | A l’Angelus ► |
* Ni ho salud, Stereden-Vor,
* Mamm da Doue, leun a enor,
* Gwerc’hez bepred, dor ann Envo,
* Cheleoued ouz hon pedenno.
# Stereden ar C’hoz-Geodet

| ◄ Annaik | Stereden ar C’hoz-Geodet | Pardon Sant-Treveur ► |
* Pa sav ann noz tewal
* Oar ar mor o iouc’hal,
* Arog ma strak ar groz
* A gan ann estik noz.
* Diwall da vag ha da rouejo
* Ouz hent awel gwe ann Anko,
* Pesketer koz, rag eo kuzet
* Kuzet stereden Koz-Geodet.
* Me glev, pa sav ann noz
* Pa sav euz tu Bro-Saoz,
* Klemm eul lestr o veui :
* Pedet holl, Breizidi.
* Diwall da vag ha da rouejo....
* Noz dall. Ouz treid ar groaz
* Sell, pa lamm ar mor braz,
* Eur verc’h, eunn elig gwenn
* Gwenn hag he bleo melen.
* Kemer da rouejo ha da vag,
* Pesketer laouen, ha distag :
* Enn oabl splann breman eo savet
* Stereden goant ar C’hoz-Geodet.
# Spontusset ur momand

| ◄ Pe vein marhue | Spontusset ur momand | Me gleu en trompet é cornal ► |
* Spontusset ur momand eid un inean cablus
* Ha doh sclærdér un Doué en hum huél hemb escus ;
* Ar vorden en abym é creinein guet dougeanç,
* Avel un tarh gurun e gleu spis hé santanç.
* Téhet, pêlleit doh-ein, hui, inean milliguêt,
* D’en tan ag en ihuern a huerço preparet
* D’en diaul, d’é gansortèd, ha d’er ré criminel,
* Hou lod e vou guet-hai én ur flam éternel.
* Chonge eahus ! ha penaus e mès-mé bet bihuet
* Én ur stad maleurus, hemb dougein er péhèd ?
* En termén e dosta, arrihue e hrei hemb pêl
* Ma cleuein prononcein me santanç éternel.
* Pêlleit, mar d’oh cablus, e larou d’ein men Doué,
* Pêlleit doh-ein, d’en tan eid un éternité.
* Pêllat doh-oh, men Doué, hemb jamæs espéranç
* É hellein joeissein a zoustér hou presanç !
* Pêllat doh-oh, men Doué, eid oh é oen crouéet !
* Ha n’em hanhuet hiniw meit inean milliguêt !
* Pêllat doh-oh, men Doué, péh ur santanç terribl !
* D’en tan ag en ihuern ! ô tourmanteu horribl !
* Blaouahusset ur chonge ! eurus hoah mar chongean
* Ahoel bermen dihoalh ne gouéhehé ar-n-an ;
* Mar dé eahus er chonge, en disparti cruel
* E vou goah hag open en tourmant éternel.
* Revehet, ô men Doué, mil guéh trugairéqueit ;
* Ne fal quet d’oh me hol, hui e hoès m’en gorteit ;
* Mar chanjan a vuhé me mès hoah espéranç
* Ne gouéhou quet ar-n-an er bouis a hou santanç.
* Deustou ma véritan bout milliguêt guet-n-oh,
* É on hoah ingorto a receu hou pennoh.
* Ah ! me chanjou agrén mem buhé miserabl
* Eit ma cleuein guet-n-oh ur houvi amiabl.
* Deit, e larehet-hui, deit, inean beniguet,
* De bossedein el léh e zou d’oh preparet ;
* Bet en distérran tra é oh bet d’ein fidel,
* Aveit hou recompanç deit d’er joé éternel.
* O momand caër eid on ! bout galhuet devat Doué !
* Sur vein : passet vou tout, dangér, trebil, tristé ;
* Feahet em bou er bed, ha feahet Lucifér,
* Hag hum feahet mé-memb, na caërret ur victoër !
* Pe vehé léh de chif é creis el lehuiné,
* Anquin vehé guet-n-ein n’em behé ém buhé
* Groeit meit un nitraig eit Doué é comparaj
* Doh ur bonheur hemb fin e ra d’ein eit partaj.
* Deit, inean beniguet, d’er joéieu ag en nean ;
* Téhet, pêlleit doh-ein, hui milliguêt, d’en tan :
* Chetui en diw santanç, ne veint jamæs chanjet ;
* Péhani e vou d’ein, allas ! n’er gouyan quet.
* Hui e ra d’ein de choége, ô men Doué truhéus.
* Choége eahus mar groan fal, mar groan mad choége eurus !
* D’ein-é sellèt a dost, hum drompein zou calet :
* El lod muihan e varw, revé m’ou dès bihuet.
* Penaus e vihuan-mé, penaus é ha guet-n-ein,
* Mèn é ma me surté pe zehé er marw d’ein ?
* Me surté zou, men Doué, hou touster, hou truhé,
* D’ein-é jugein n’en d’on meit ur yoh fallanté.
* Me hum jugeou enta eit ne vein quet juget,
* Ha mar hum gondannan ne vein quet condannet ;
* Ya me juge é on un inean miserabl,
* Me hum gondann d’hobér ur bénigen dalhabl.
* Recueil Pourchasse.
# Splannein e hra er goleu-dé

| ◄ Tremeinet-é en noz | Splannein e hra er goleu-dé | Un Æl e zischennas un dé ► |
* Splannein e hra er goleu-dé,
* Stouyamb izel ha pedamb Doué
* De rein sclærdér d’ol hur paseu
* Ha d’hur goarn a zoh en drougueu.
* Hun téad, hun dourn béent hemb péhèd,
* Hemb fal chonj revou hur sperèd,
* Ér bêg revou er huirioné,
* Hag ér galon er garanté.
* Épad en dé-men, ô Jesus,
* Perpet dihun hag éhuéhus,
* Goarnet en or a hur squèndeu
* Doh satan ha doh é ardeu.
* Groeit ma chervigeou el labour
* Ag en dé-men eid hou ç’inour ;
* Beah guet-n-emb ag er pèn quetan,
* Beah ehué ér pèn dehuéhan.
* Eit ne glasquou quet hur horveu
* Mæstroniein hun ineaneu,
* Hag aveit ma veint séntussoh
* Daibramb hag ivamb bihannoh.
* Revou gloër d’en Tad éternel,
* D’er Mab ha d’er Sperèd-Santel,
* Tri person én un Doué hemb quin,
* Ha bermen ha de virhuiquin.
* J. G.
# Stereden ar mor (ton)

| ◄ Gwerz ann escob gwenn | Stereden ar mor | Eur belek mad ► |
N°5.
# Pedennic devot

| ◄ Exhortation da vont alies d’ar retret | Pedennic devot | Gousperou sant Briec ► |
Erfat an devez, goude beza grêt sin ar Groas bep mintin ha bemnoz, e ve mad en em adressi d’ar Famill santel, ha goude-se saludi ar Verc’hes evit he enori dre raport d’an tri ferson eus an Dreindet, hac evit enori ha glorifia ive dreizi an Dreindet sacr er fæçon-ma evelma ra cals a eneou mad.
Jesus, Mari ha Joseph, Joachim hac Anna, Jesus, Mari ha Joseph, Jesus, Maria, Jesus, Jesus, Jesus,
| ME ho salud, Mari, merc’h da Zoue an tad ; Me ho sa- | AVe, Maria, filia Dei patris. Ave |
| Mater Dei filii. Ave, sponsa Spiritûs Sancti. Ave, templum sanctissimæ Trinitatis. Ave, mundi spes, Maria. Ave, mitis ; ave, pia ; ave, plena gratiâ. | lud, Mari, mam da Zoue ar map ; me ho salud, Mari, pried d’ar Speret-Santel. Me ho salud, Mari, templ an Dreindet sacr. Me ho salud, Mari, esperanç ar bed. Me ho salud, Mari, leun a zouçder hac a drugarez. Me ho salud, Mari, leun a c’hraç. |
# Pedennou devot d’an Æl Gardien

| ◄ An devotion d’an Æl Gardien | Pedennou devot d’an Æl Gardien | An devotion d’ar sænt, ispicial da Sant Joseph ha d’ar sænt all ma tleomp en em recommandi dezo ► |
Oræson evit an deiz ma oemp ganet, hac evit peb meurz a hed ar bloaz, da drugarecât Doue da veza digacet deomp hon Æl-mad, ha da drugarecât ivez hon Æl-mad eus he oll madelez en hon andret, och he bidi d’he c’hontinui bepret, hac o protesti beza fideloc’h da senti outa hivisiquen. Var ton guers Theophilus.
GRaçou deoc’h, va Doue , da veza digacet
Eus ho palæs ur prins da chom guenê bepret,
Da veza d’in cusul, difenner, alvocat, D’am pellat diouz an droug ha d’am douguen d’ar mad. Me ho trugareca ive, c’houi, va Æ1 quer, Eus an oll madelez hoc’h eus bet em c’hêver; Mez am eus o sonjal em dizanaoudeguez
En hoc’h andret, siouaz, hac em lesireguez.
Hoguen me a brotest e vezin fideloc’h
Da heul hoch aliou gant graç Doue pelloc’h ; Rac-se, me ho supli, perseverit ato Da rei d’in assistanç, dreist peb tra er maro. Meuli a ran Doue da veza roet c’hraç Deoc’h ha d’an Ælez all d’he velet faç-ouz-faç ; Pedit hi d’he veuli gueneoc’h evidon-me, Ha da brocuri d’in mont d’he velet ive. Amen.
Ar fæçon da recita chapelet an Æl-mad, eus a pehini e comser er c’hantic diaraoc, eo lavaret ar Gredo var ar groas ha teir Pater en enor d’an Dreindet gant teir Ave, Maria, en enor d’ar Verc’hes, var an teir greunen a so goude ar groas ; ha pelloc’h lavaret ar Gloria Patri var bep greunen vrasa so araoc peb dijenes evit trugarecat Doue eus ar graçou en deveus great d’hon Æl-mad ha deomp hon-unan dre he voyen ; ha var peb hini eus an dec greunen vian lavaret an Angele Dei, peautramant ar c’homsou-ma en brezonec pe en latin, pere a so er c’hantic diaraoc.
Æl Doue, ho pêt sourci ac’hanon-me brema. Hac en heur ar maro pa’z inn eus ar bed-ma. Evellen bezet grêt.